Salzburgi Traviata - a Metbõl
New York - Az évad utolsó közvetítését láthatja a közönség ma 18.55-tõl a New York-i Metropolitanbõl a szegedi Belvárosi moziban: Verdi Traviatáját Natalie Dessay címszereplésével, a Salzburgban már óriási sikert aratott modern rendezésben tûzték mûsorra.
Willy Decker azóta világhírûvé vált Traviata-produkcióját elõször a Salzburgi Fesztivál közönsége láthatta 2005-ben a varázslatos Anna Netrebko és – még a hosszú kényszerpihenõt okozó hangszalagmûtétje elõtt pályája csúcsán álló – Rolando Villazón fõszereplésével. Az extravagáns, innovatív rendezésrõl egyértelmû elismeréssel szólt a kritika. „Stílussal, ragyogással és izgalmas drámával jutalmazza meg a közönséget" – írta róla a Los Angeles Times. A nevezetes produkció a Metbe is eljutott, és ma parádés szereposztással közvetítik: Violettát elõször ebben a rendezésben énekli New Yorkban a világhírû francia koloratúrszoprán, Natalie Dessay, akit a tavalyi évadban Luciaként hallhatott a közönség a HD-live sorozatban. Az amerikai publikum egyik hazai kedvence, Matthew Polenzani alakítja Alfredo Germont szerepét.
Giorgio Germontként sem kisebb egyéniség lép színpadra, mint napjaink egyik legnagyobb baritonistája, az orosz világsztár, Dmitri Hvorostovsky. Az elõadást a Met zeneigazgatója, Fabio Luisi vezényli, aki a múlt heti emlékezetes Manon-produkciót is dirigálta.
A Traviata az operairodalom egyik legnépszerûbb remekmûve, amit aligha kell bemutatni: szinte minden áriája, duettje, kórusa örökzöld sláger. 2010-ben Juronics Tamás rendezésében az Armel-operafesztivál szegedi versenyprodukciójaként is nagy sikert aratott, ugyancsak modern, mai díszletben. Tanulságos lehet a két produkciót összehasonlítani.
Alfredo: Matthew Polenzani
Az Alfredo szerepét alakító amerikai Matthew Polenzanit nemzedéke egyik legjobb lírai tenorjának tartják. 1990-ben az Eastern Illinois Universityn szerzett diplomát, majd a Seattle Operából indult karrierje. Hamar eljutott a Metropolitanbe is, ahol már több fõszerepet is elénekelt. A világ legnagyobb dalszínházainak és fesztiváljainak megbecsült vendégmûvésze. Olyan legendás karmesterekkel dolgozott, mint például Pierre Boulez, James Conlon, Sir Colin Davis, James Levine, Lorin Maazel, Riccardo Muti, Wolfgang Sawallisch. Fõbb szerepei: Ottavio, Tamino, Ferrando, Hoffmann, Des Grieux, Ernesto, Belmonte, Mantuai herceg, Rómeó. Oratórium-énekesként is rendkívül keresett. 2004-ben elnyerte a Richard Tucker-díjat. Szenvedélye a golf. Felesége is szakmabeli, Rosa Maria Pascarella mezzoszopránnal három fiút nevelnek New Yorkhoz közeli otthonukban. Nõvére, Rose Polenzani is ismert elõadó, igaz, más mûfajban: énekes és dalszerzõ.
Szeged opera szegedi Belvárosi mozi